Update: 1:51PM ESA oti qo e 12 na yabaki na nona qaqa na timi ni Design Engineering Lautoka ena sotasota ni Vodafone Fiji FACT. Ia, oya e sa na mai cava e an Ratu Cakobau Park e Nausori e na macawa mai oqo me vaka e vakaraitaka tiko o Dennis Singh na dauniveivakatavulici.
Ena tekivutaki tiko e na Vakaraubuka na i matai ni rauni ni Vodafoen Fiji FACT ka rau na sota tiko kina na timi ni Lautoka kei na timi ni South Seas Logistic Suva ni oti na lima e na tolu sagavulu na miniti (5.30pm).
E na nona veiliutaki na dauniveivakatavulici o Dennes Singh, Bakalevu Moseimeke kei na kavetani o Alvin Avinesh esa nuidei na timi ni na rawa nai naki oya. Na timi ni Lautoka e na qito tiko ena Tobu 1 kei na timi jabeni ni yabaki sa oti oya na timi ni Shop N Save Nadi, Suva kei Navua.
E kaya o Singh ni ratous ega ni via wawa ni sa rui balavu na 12 na yabaki ka tomana ni ratou vinakata na i covi ni Fiji FACT ka sa na tekivu tiko na nodratou gagadre qo e na sota kei Suva na Vakaraubuka.
E tomana o Singh ni ratou na vakakidacalataki Suva, me vaka na veivakurabuitaki e yaco tiko e na qito ni vuravura mai Brazil ka na yaco talega vaka kina mai Nausori. Na timi ni Suva e sa liu tiko qo e na sotasota ni Fiji Sun/Skipper Tuna National Football League, kei Nadi e jabeni tiko ni Fiji FACT ka ratou sa vakarau vinaka tiko mai na cauravou mai na city ni suka me ratou na vakayacora na nodratou tatadra.
Na sotasota qo ni Vodafone Fiji FACT e a tekivutaki e na 1991, ka qaqa mai o Lautoka e na 2000 kei na 2002 ka druka vakatolu e na fainala oya mai na 1996, 1999, 2009.
Na timi ni Lautoka e qito tiko kina o Jone Vono Jnr, Semesa Nakosia, Zibraz Saheeb, Justine Edward, Kavaia Rawaqa, Poasa Bainivalu kei Iliesa Lino.
fij_Latn fij_Latn fij_Latn fij_Latn fij_Latn fij_Latn fij_Latn